Diari Oficial de la Generalitat Valenciana


Sumari del DOGV 4631, del 17-11-2003 (2003/12920)

RESOLUCIÓ de 31 d'octubre de 2003, del director de l'Agència Valenciana de Ciència i Tecnologia, per la qual es concedixen les ajudes per a fomentar la formació de personal investigador, per mitjà de la contractació de doctors per part d'entitats que tinguen finalitat investigadora, per a l'exercici 2003.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4631

Data del DOGV
:   17-11-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/12408


Organisme emissor
:   Agència Valenciana de Ciència i Tecnologia

Tipus de document
:   Resolució

RESOLUCIÓ de 31 d'octubre de 2003, del director de l'Agència Valenciana de Ciència i Tecnologia, per la qual es concedixen les ajudes per a fomentar la formació de personal investigador, per mitjà de la contractació de doctors per part d'entitats que tinguen finalitat investigadora, per a l'exercici 2003. [2003/X12073]
  
La Resolució de 8 de maig de 2003, del sotssecretari de l'Oficina de Ciència i Tecnologia de la Presidència de la Generalitat Valenciana, publicada en el Diari Oficial de la Generalitat Valenciana de 20 de maig de 2003, va convocar ajudes per a fomentar la formació de personal investigador, per mitjà de la contractació de doctors per part d'entitats que tinguen finalitat investigadora.
  
Per mitjà d'escrit de data 19 de setembre de 2003, es va notificar a les entitats sol·licitants de les ajudes la situació dels expedients d'acord amb allò establit en l'apartat 7.2 de l'annex de la mencionada Resolució de 8 de maig de 2003, a fi que en el termini de deu dies hàbils, segons l'article 48.1 de la Llei 30/1992, s'esmenaren les faltes detectades o s'acompanyaren els documents preceptius, amb l'advertiment, que si així no es fera, es consideraria desistida la sol·licitud, d'acord amb el que establix l'article 71 de la Llei de Règim Jurídic de les Administracions Públiques i del Procediment Administratiu Comú i amb els efectes previstos en l'article 42.1 de la citada llei.
  
Transcorregut el termini indicat per a esmenar la falta o completar la documentació, el 21 d'octubre de 2003, es va notificar a les entitats sol·licitants de les ajudes la Resolució de 20 d'octubre de 2003, del director de l'Agència Valenciana de Ciència i Tecnologia, d'admissió i d'exclusió definitiva de les sol·licituds d'ajuda presentades.
  
L'apartat 10.1 de l'annex de la Resolució de 8 de maig de 2003, citada anteriorment, disposa que, finalitzat el procés de selecció, la concessió o la denegació de les ajudes es realitzarà per resolució del sotssecretari de l'Oficina de Ciència i Tecnologia i es publicarà en el Diari Oficial de la Generalitat Valenciana.
  
Per tot això, una vegada comprovades les sol·licituds presentades i vista la proposta de selecció de sol·licituds elevada per part de la comissió de selecció prevista, en els apartats 8.3 i 8.4 de l'annex de la referida resolució de 8 de maig de 2003, i en virtut de les atribucions conferides al president de l'Agència Valenciana de Ciència i Tecnologia en el Decret 43/2003, de 13 de maig del Consell de la Generalitat Valenciana, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, modificat pel Decret 130/2003, d'11 de juliol, del Consell de la Generalitat Valenciana, i de la delegació de determinades facultats en el director de l'Agència Valenciana de Ciència i Tecnologia que establix la Resolució de 16 de maig de 2003, del president d'esta entitat, resolc:
  
Primer
  
Concedir les ajudes per a la formació de personal investigador, per mitjà de la contractació de doctors a les entitats beneficiàries, segons les diferents modalitats d'ajudes, que figuren en els annexos I, II i III de la present resolució, i pels contractes i quantitats que hi costen.
  
Segon
  
Autoritzar el gasto i disposar del crèdit corresponent per al pagament a les entitats beneficiàries que figuren en els annexos I, II i III, per un import total de 533.741,24 euros, a càrrec de la línia pressupostària SE3640001 de l'Agència Valenciana de Ciència i Tecnologia.
  
Tercer
  
Les entitats beneficiàries de les ajudes estan obligades a complir amb les bases de la Resolució de 8 de maig de 2003, citada.
  
Quart
  
D'acord amb el que establix l'apartat 13 de la Resolució de 8 de maig de 2003 abans mencionada, s'entendrà acceptada l'ajuda concedida en els termes previstos en esta resolució si transcorreguts 10 dies des de la publicació en el Diari Oficial de la Generalitat Valenciana de la resolució de concessió, l'entitat interessada no haguera renunciat expressament per mitjà d'escrit dirigit a l'Agència Valenciana de Ciència i Tecnologia.
  
Cinqué
  
El lliurament de les ajudes es realitzarà directament a les entitats beneficiàries i es podrà fer efectiu en la totalitat a partir del moment de la concessió, després de la presentació, si és el cas, d'aval bancari per les quanties anticipades, constituït d'acord amb la normativa vigent, en qualsevol de les direccions territorials de la Conselleria d'Economia, Hisenda i Ocupació.
  
Sisé
  
A efectes de la justificació i amb caràcter general, les entitats beneficiàries de les ajudes hauran d'enviar a l'Agència Valenciana de Ciència i Tecnologia, abans del 31 de gener de 2004, la documentació relacionada en l'apartat 16.2 de la Resolució de 8 de maig, citada anteriorment, i es tindrà en compte que no presentar els documents exigits en el termini establit suposarà la pèrdua de l'ajuda, amb l'obligació de reintegrar la quantia rebuda més els interessos legals d'acord amb allò previst en les normes de la convocatòria.
  
En el cas d'entitats que han renunciat a la bestreta de l'ajuda, el termini de justificació finalitzarà el 5 de desembre de 2003.
  
Les quantitats que cal justificar per a cada una de les contractacions objecte de l'ajuda, s'establixen en els annexos I, II i III, i es corresponen amb el gasto subvencionable que ha motivat l'ajuda concedida, segons establix l'apartat 4 de l'annex de la resolució de la convocatòria de les ajudes.
  
Seté
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des de l'endemà de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present resolució.
  
València, 31 d'octubre de 2003.- El director (p.d., Resolució de 16.05.2003, DOGV de 21.05.2003): Rafael Sanus Sellés.